Diari Oficial de la Generalitat Valenciana


Sumari del DOGV 5995, del 17-04-2009 (2009/3178)

Demanda 0001038/2006. Notificació de la sentència a Vicenzo Vertaglia.
----------------------------------------------------------------------

### Dades del document

Número de DOGV
:   5995

Data del DOGV
:   17-04-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/3178


Data del document
:   05-03-2009

Organisme emissor
:   Jutjat Social Número 1 de Santa Cruz de Tenerife

Tipus de document
:   Edicte

Descriptors 

:   * sistema judicial

Demanda 0001038/2006. Notificació de la sentència a Vicenzo Vertaglia. [2009/3178]  
Executant: Nicolas Patssouris.  
Executat: Vicenzo Vertaglia.  
Carlos V. Rubio Faure, secretari del Jutjat Social número 1 dels de Santa Cruz de Tenerife, faig saber:  
Que en estes actuacions número 0001038/2006, execució número 83/09, seguides a instàncies de Nicolas Patsouris contra Vicenzo Vertaglia, per quantitat, s'ha dictat la interlocutòria d'execució que literalment és com segueix:  
«Interlocutòria d'execució  
Santa Cruz de Tenerife, 5 de març de 2009  
Fets  
Primer. En este procediment seguit entre Nicolas Patsouris com a demandant i Vicenzo Vertaglia com a demandat consta:  
Certificat de sentència de data 6 de març de 2008, el contingut del qual es dóna per reproduït.  
Segon. El citat títol ha cobrat fermesa sense que conste que el demandat haja pagat l'import de la quantitat líquida i determinada que en quantia de 1.565,84 euros de principal més 266,19 euros de costes i interessos sol·licita la part executant en escrit de data 25 de febrer de 2009.  
Raonaments jurídics  
Primer. L'exercici de la potestat jurisdiccional jutjant i fent executar allò jutjat, correspon exclusivament als jutjats i tribunals determinats en les lleis i en els tractats internacionals (art. 117 de la CE i 2 de la LOPJ).  
Segon. L'execució del títol hagut en este procediment, siga sentència o acte de conciliació (art. 68 i 84.4 LPL) s'iniciarà a instàncies de part i una vegada iniciada esta es tramitarà d'ofici, i es dictarà a este efecte les resolucions i diligències necessàries (art. 237 de la LPL).  
Tercer. Si el títol que s'executa condemna al pagament de quantitat líquida i determinada, es procedirà sempre i sense necessitat de requeriment previ personal al condemnat a l'embargament dels seus béns en quantia suficient. Només pertocarà l'adequació de l'embargament a l'ordre legal quan conste la suficiència dels béns embargats (art. 235.1 i 252 de la LPL, i 576 i 592 de la LEC).  
Quart. Ha d'advertir-se i requerir-se a l'executat: a) que complisca les resolucions judicials fermes i preste la col·laboració requerida en l'execució del que s'ha resolt (art. 118 de la CE); b) que complisca estrictament l'obligació de pagament a l'executant després de la notificació d'esta interlocutòria, i mentre no ho faça, s'incrementarà l'import del deute amb els interessos legals, les costes que es produïsquen, el càrrec de les quals s'imposa, fins i tot les derivades dels honoraris o drets d'advocats, inclosos els de les administracions públiques, procuradors o graduats socials col·legiats que defensen o representen la part contrària (art. 25,1 i 267,3 LPL i 539 de la LEC); c) que s'abstinga de fer actes de disposició en perjudici dels seus creditors (art. 257.1.1 del CP), i se li indica que està tipificat com a delicte d'insolvència punible l'intent d'eludir els drets econòmics dels treballadors, i amb independència que el creditor siga un particular o qualsevol persona pública o privada (art. 257.2 del CP).   
Cinqué. Així mateix, ha d'advertir-se i requerir-se a l'executat o als seus administradors o representants si es tracta de persones jurídiques o grups sense personalitat: a) que, en el termini màxim de cinc dies hàbils comptadors des de la notificació d'esta interlocutòria, si no ha pagat la quantitat total objecte de constrenyiment i sense perjudici dels recursos que puga interposar, que no suspendran l'exigència per a garantir les seues responsabilitats haurà de designar béns i drets suficients per a cobrir la quantia de l'execució, i així mateix, haurà d'indicar les persones que tinguen dret de qualsevol naturalesa sobre els seus béns i, si estan subjectes a un altre procés, concretar-ne els aspectes que puguen ser d'interés per a l'execució. Igualment, i sota la seua responsabilitat, haurà de manifestar si els béns poden tindre naturalesa de guany o si poden constituir l'habitatge conjugal habitual; i, si els béns estan gravats amb càrregues reals, ha de manifestar l'import de crèdit garantit, i, si pertoca, la part pendent de pagament en esta data (art. 247 de la LPL), b) que aporte la titulació dels béns que se li embarguen (art. 663 de la LEC).  
Sisé. Ha d'advertir-se a l'executat que si deixa transcórrer injustificadament els terminis esmentats en els raonaments anteriors sense fer el que s'ha ordenat i mentre no complisca o no acredite la impossibilitat del compliment específic, a fi d'obtindre i assegurar el compliment de l'obligació que s'executa, després d'oir les parts, se li podrà imposar el pagament de constrenyiments pecuniaris d'acord amb el que estableix el Codi Penal per als judicis de faltes, per cada dia que es retarde en el compliment de donar o lliurar les sumes de diners objecte de constrenyiment o en el compliment de les obligacions legals que se li imposen en esta resolució judicial. Quantitats que són independents de la responsabilitat exigible per demora en el compliment (art. 239 LPL).  
Seté. Per a donar compliment dels articles 270 de la LOPJ, 23 i 274 de la LPJ, traslladeu l'escrit presentat i esta resolució al Fons de Garantia Salarial, al qual es notificaran les successives actuacions perquè puga exercitar les accions per a les quals estiga legitimat, havent d'instar, en un termini màxim de 15 dies, el que li convinga segons dret i designe els béns del deutor principal que li consten. Recordeu-li les obligacions i drets que, en benefici de la conclusió ràpida i eficaç del procés d'execució, es deriven dels articles 118 de la CE, 33 de l'ET, 23, 24, 67, 251, 262, 264, 270, 274 i 275 de la LPL.  
Atés el que s'ha exposat,   
Dispose  
Primer. Despatxar l'execució sol·licitada per Nicolas Patsouris contra Vicenzo Vertaglia per un import de 1.565,84 euros de principal més 266,19 euros per a costes i interessos que es fixen provisionalment.  
Segon. Embargar els béns del demandat en quantia suficient i, atés que es desconeixen els béns concrets, procediu a esbrinar-los, i a este fi, expediu els oficis i manaments corresponents al cap provincial de Trànsit, Servici d'Índex del Registre de la Propietat, Gerència del Centre de Gestió Cadastral i també al director de l'Agència Tributària, a fi que comunique a este Jutjat si per part de l'Hisenda Pública es deu alguna quantitat a l'executat pel concepte de devolució per l'Impost sobre la Renda de les Persones Físiques, Impost sobre el Valor Afegit, o qualsevol altre.  
I així mateix, perquè tots ells, i sense perjudici de les exigències legals, en el termini de cinc dies, faciliten la relació de tots els béns o drets del deutor del qual tinga constància.Advertiu les autoritats i els funcionaris requerits de les responsabilitats derivades de l'incompliment injustificat del que s'ha acordat (art. 75.3 i 238.3 de la LPL).  
Així mateix, s'acorda l'embargament de tots els ingressos que es produïsquen i dels saldos creditors existents en els comptes corrents, depòsits d'estalvi o anàlegs, com també de qualsevol valor mobiliari de titularitat de la constrenyida, en els quals l'entitat financera corresponent puga actuar com a depositari o mer intermediari, fins a cobrir l'import del principal degut i els interessos i les costes calculades. Lliureu les comunicacions oportunes a les entitats financeres del domicili de la constrenyida, per a la retenció i la transferència dels saldos resultants fins al límit de la quantitat objecte de constrenyiment, i comuniqueu-ne la remissió al compte de depòsits i consignacions que ha obert este Jutjat en el Grupo Banesto, c/c, número 3794 0000 64 0083 09, siti al carrer de Villalba Hervás, 12, de Santa Cruz de Tenerife, i advertiu-los de les responsabilitats penals en què poden incórrer els qui auxilien o es confabulen amb el constrenyit per a amagar o sostraure alguna part dels béns o crèdits (art. 519 i s. del CP i 893 Codi de Comerç), havent d'informar a este tribunal si l'executat és titular de targetes de crèdit i indicant-li que ha de contestar al requeriment en el termini màxim de cinc dies hàbils comptadors des de la notificació, amb les advertències derivades del que estableixen els articles 75 i 238.3 LPL.  
Oficieu a Unelco i Telefónica a fi que procedisquen a informar a este Jutjat dels comptes corrents i de les entitats bancàries respectives a les quals s'efectuen els càrrecs del demandat.  
Tercer. Advertir i requerir l'executat de les obligacions i els requeriments que se li efectuen en els raonaments jurídics quart i cinqué d'esta resolució i de les conseqüències del seu incompliment que es detallen en el raonament sisé, que podran donar lloc a la imposició de constrenyiments pecuniaris en quantia d'acord amb el que estableix el Codi Penal per als judicis de faltes per cada dia d'endarreriment.  
Notifiqueu esta resolució a les parts en la forma legal deguda i feu-los saber quan pertoque que contra esta no es pot interposar cap recurs, sense perjudici de l'oposició que puga formular l'executat dins del termini dels 10 dies hàbils següents a la notificació, fundada en defectes processals taxats per la llei, pagament o compliment que haurà de justificar documentalment, caducitat de l'acció executiva i/o els pactes i transaccions que hagueren convingut per a evitar l'executiu sempre que consten en document públic, comunicant-se a la part esmentada que l'oposició no suspendrà el curs de l'execució.  
Esta és la meua interlocutòria que pronuncie, ordene i firme. El magistrat jutge Antonio Fuentes Bujalance».  
S'adverteix el destinatari que les comunicacions següents es faran a les estrades d'este Jutjat, llevat les que revisten forma d'interlocutòria o sentència, o es tracte de citació a termini. I perquè valga de notificació en la forma legal a Vicenzo Vertaglia, en parador ignorat, expedisc este edicte.  
Santa Cruz de Tenerife, 5 de març de 2009.- El secretari: Carlos V. Rubio Faure.